CELEX: 62011CN0044
Language: et
Date: 2011-01-31 00:00:00
Title: Kohtuasi C-44/11: Eelotsusetaotlus, mille on esitanud Bundesfinanzhof (Saksamaa) 31. jaanuaril 2011 — Finanzamt Frankfurt am Main V-Höchst versus Deutsche Bank AG

14.5.2011   
            
            
               ET
            
            
               Euroopa Liidu Teataja
            
            
               C 145/6
            
         Eelotsusetaotlus, mille on esitanud Bundesfinanzhof (Saksamaa) 31. jaanuaril 2011 — Finanzamt Frankfurt am Main V-Höchst versus Deutsche Bank AG
   (Kohtuasi C-44/11)
   2011/C 145/06
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzhof
   
      Põhikohtuasja pooled
   
   
      Kaebuse esitaja ja vastustaja kassatsioonimenetluses: Finanzamt Frankfurt am Main V-Höchst
   
      Vastustaja ja kassatsioonkaebuse esitaja: Deutsche Bank AG
   
      Eelotsuse küsimused
   
   
               1.
            
            
               Kas vara valitsemine väärtpaberite abil (väärtpaberiportfelli valitsemine), mille korral maksukohustuslane otsustab tasu eest oma äranägemisel väärtpaberite ostu ja müügi üle ning viib selle otsuse täide väärtpaberite ostu ja müügi teel,
               
                           —
                        
                        
                           on ainult siis käibemaksuvaba, kui on tegemist eriotstarbeliste investeerimisfondide valitsemisega mitme investeerija jaoks ühiselt vastavalt nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (1), artikli 135 lõike 1 punktile g, või ka
                        
                     
                           —
                        
                        
                           siis, kui on tegemist individuaalportfelli valitsemisega üksikinvestorite jaoks vastavalt direktiivi 2006/112/EÜ artikli 135 lõike 1 punktile f (tehingud, sealhulgas nendega kaasnev läbirääkimine, mis on seotud väärtpaberitega)?
                        
                     
         
               2.
            
            
               Missugune tähendus on põhi- ja kõrvalteenuse määratlemise jaoks kriteeriumil, et kõrvalteenus ei ole kliendi jaoks omaette eesmärk, vaid teenuseosutaja poolt osutatava põhiteenuse parematel tingimustel kasutamise vahend, juhul kui kõrvalteenus võetakse eraldi arvesse ja kõrvalteenuse osutamine on võimalik kolmandate isikute poolt?
            
         
               3.
            
            
               Kas direktiivi 2006/112/EÜ artikli 56 lõike 1 punkti e kohaldatakse ainult 2006/112/EÜ artikli 135 lõike 1 punktides a–g nimetatud tehingutele või ka vara väärtpaberite abil valitsemisele (väärtpaberiportfelli valitsemisele), isegi kui sellele tehingule ei kohaldata viimati nimetatud sätet?
            
         
      (1)  ELT L 47, lk 1.